ดัชนีปิดบวกสูงสุดในรอบ 2ปี แตะ 840.24 จุด
ดัชนีตลาดหุ้นไทยปิดที่ 840.24 จุด เพิ่มขึ้น 7.23 จุด หรือ 0.87% ณ เวลา 16.43 น. มีมูลค่าการซื้อขาย 38,823.77ล้านบาท โดยเป็นการปรับตัวเพิ่มขึ้นสูงสุดในรอบ 2 ปี 5 เดือนนับตั้งแต่ 1 กุมภาพันธ์ 2551 ดัชนีฯปิดที่ 845.76 จุด
23 ก.ค. 2553

ดัชนีตลาดหุ้นไทยปิดที่ 840.24 จุด เพิ่มขึ้น 7.23 จุด หรือ 0.87% ณ เวลา 16.43 น. มีมูลค่าการซื้อขาย 38,823.77ล้านบาท โดยเป็นการปรับตัวเพิ่มขึ้นสูงสุดในรอบ 2 ปี 5 เดือนนับตั้งแต่ 1 กุมภาพันธ์ 2551 ดัชนีฯปิดที่ 845.76 จุด 
หลักทรัพย์ที่มีการซื้อขายสูงสุด 5 อันดับได้แก่1.SCB ปิดที่ 86.25 บาท เพิ่มขึ้น 2.00 บาท มูลค่าการซื้อขาย 2,632.42 ลบ.2.TRUE ปิดที่ 4.18 บาท ไม่เปลี่ยนแปลง มูลค่าการซื้อขาย 2,604.13 ลบ.3.KBANK ปิดที่ 98.50 บาท เพิ่มขึ้น 2.50 บาท มูลค่าการซื้อขาย 2,317.77 ลบ.4.BBL ปิดที่ 141.00 บาท เพิ่มขึ้น 1.00 บาท มูลค่าการซื้อขาย 1,611.90 ลบ.5.CPF ปิดที่ 23.80 บาท เพิ่มขึ้น 0.10 บาท มูลค่าการซื้อขาย 1,075.71 ลบ. 
ส่วนวันนี้ดัชนีตลาด mai ปิดที่ 244.90 จุด เพิ่มขึ้น 2.56 จุด หรือ 1.06% ด้าน SET50 Index ปิดที่ 570.66 จุด เพิ่มขึ้น 6.27 จุด หรือ 1.11% และ SET100 Index ปิดที่ 1253.88 จุด เพิ่มขึ้น 12.52 จุด หรือ 1.01%
นายเทิดศักดิ์ ทวีธีระธรรม ผู้อำนวยการอาวุโส บริษัทหลักทรัพย์ (บล.) เอเซียพลัส กล่าวว่า ตลาดหุ้นไทยวันนี้ได้รับแรงหนุนจากแรงซื้อในกลุ่มธนาคารพาณิชย์ ซึ่งนักลงทุนมองว่า กลุ่มธนาคารจะได้ประโยชน์จากการขึ้นดอกเบี้ยจึงกลับเข้ามาลงทุน
"กลุ่มธนาคารมีมูลค่าตลาดประมาณ 20% ของมูลค่าตลาดรวม เพราะฉะนั้นเมื่อมีแรงซื้อเข้ามาในกลุ่มนี้จึงดันตลาดหุ้นขึ้นมาได้ ขณะที่กลุ่มพลังงานไม่มีการเคลื่อนไหวอะไร แต่กลุ่มอสังหาริมทรัพย์และสื่อสารเริ่มถูกขายทำกำไร" นายเทิดศักดิ์ กล่าว
นอกจากนี้ นายเทิดศักดิ์ ยังกล่าวถึงแนวโน้มในสัปดาห์หน้าว่า ต้องรอดูผลการทดสอบความแข็งแกร่งของธนาคารในยุโรป ที่จะประกาศออกมาในคืนนี้ว่า จะเป็นอย่างไร เพราะจะเป็นผลทางจิตวิทยาต่อการซื้อขายหุ้นในสัปดาห์หน้า
ทั้งนี้ นายเทิดศักดิ์ ให้กรอบแนวรับ-แนวต้านในสัปดาห์หน้าไว้ที่ 840-850 จุด
"ตอนนี้หุ้นไทยซื้อขายกันอยู่ที่ พีอี 14 เท่าแล้ว แต่ถ้ามองไปถึงสิ้นปีก็เป็นไปได้ที่จะไปถึง 880 จุด แต่ในระหว่างทางก็อาจจะขึ้นแบบค่อยเป็นค่อยไป" นายเทิดศักดิ์ กล่าว